open-index/open-wikipedia-markdown huggingface dataset:
Quatre Bornes

**Quatre Bornes** on kaupunki ja kunta Mauritiuksen Plaines Wilhemsin hallinnollisella alueella. Vuonna 2022 sen asukasluku oli 66&nbsp;884.

## Maantiede

Quatre Bornes sijaitsee Keski-Maurtitiuksen Plaines Wilhemsin hallinnollisella alueella.

## Historia
Asutus Quatre Bornesissa on muodostunut 1700-luvulla. Nimi Quatre Bornes tarkoittaa neljää rajakiveä ja nimi tuli maanmittauksesta vuonna 1761. Paikan Pyhän Johanneksen katolisen kirkon rakennustyöt alkoivat vuonna 1850. Kirkon takana oleva hautausmaa on ollut historiallisesti yksi Mauritiuksen tärkeimmistä hautausmaista. Quatre Bornesista tehtiin hallinnollisesti kaupunki vuonna 1895 ja sen kaupungintalon rakennustyöt alkoivat vuonna 1930. Vuonna 1950 perustettiin kaupunginhallitus, josta tuli edelleen kaupunginvaltuusto ja vuonna 1966 kunnanvaltuusto. Myöhemmin kaupungilla on ollut maine mauritiuslaisisttain parempiluokkaisena asuinalueena.

## Väestö
Quatre Bornesin asukasluku oli Mauritiuksen vuoden 2022 väestönlaskennan mukaan 66&nbsp;884. Suurimmat uskonnolliset ryhmät olivat hindut 28&nbsp;732, katoliset 13&nbsp;916 ja muslimit 7&nbsp;526. Yleisin kotona puhuttu kieli oli morisyen 57&nbsp;975, ranska 2&nbsp;541, bhodžpuri 1&nbsp;960, hindi 1&nbsp;474 ja englanti 1&nbsp;429.

## Lähteet
Välimuotoinen lanne-ristinikama

**Välimuotoinen lanne-ristinikama** (Lumbosacral transitional vertebra LTV) on koirien synnynnäinen selkärangan epämuodostunut nikama, jossa on sekä lanne- että ristinikaman piirteitä. Välimuotoinen lanne-ristinikama on perinnöllinen sairaus, joka voi aiheuttaa kipua ja altistaa koiran lonkkaniveldysplasialle.

## Sairauden mekaniikka
Välimuotoinen lanne-ristinikama syntyy sikiönkehityksen aikana, kun alue lannerangan ja ristirangan välillä kehittää sekä lannenikaman että ristinikaman piirteitä. Suomen Kennelliitto arvioi välimuotoisen lanne-ristinikaman esiintyvyyttä virallisessa selkäkuvassa. Käytössä on seuraava arvosteluasteikko:

* LTV0: Ei muutoksia 
* LTV1: Jakautunut ristiluun keskiharjanne (S1-S2) tai muu lievästi normaalista poikkeava rakenne
* LTV2: Symmetrinen välimuotoinen lanne-ristinikama
* LTV3: Epäsymmetrinen lanne-ristinikama
* LTV4: 6 tai 8 lannenikamaa 

Tietyt LTV:n tyypit voivat muuttaa lantion asentoa ja vaikuttaa lantion ja lonkkanivelen biomekaniikkaan, mikä saattaa lonkkaniveldysplasialle. 

## Oireet ja hoito
Välimuotoinen lanne-ristinikama voi myös olla oireeton, mutta se voi altistaa lonkkanivelen kehityshäiriöille. Välimuotoiseen lanne-ristinikamaan voi myös liittyä kroonista selkäkipua ja se voi olla yhteydessä myös lannerangan ahtaumaan, välilevyn rappeutumiseen ja SI-nivelen toimintahäiriöön.

Välimuotoisen lanne-ristinikaman ja lonkkaniveldysplasian diagnostiikka perustuu röntgenkuvaukseen, joissa rakennepoikkeavuuksia voidaan arvioida. Hoito on yleensä oireenmukaista: kipulääkitystä ja fysioterapiaa.

## Yleisyys
Välimuotoisen lanne-ristinikaman yleisyydessä on merkittäviä eroja eri koirarotujen välillä ja sille on perinnöllinen alttius. Sairautta esiintyy merkittävästi esimerkiksi bretonilla, rhodesiankoiralla, pitkäkarvaisella colliella, portugalinvesikoiralla, eurasierillä ja mustalla norjanhirvikoiralla.

## Lähteet
Joe Pyfer

**Joseph Oliver Pyfer** (s. 17. syyskuuta 1996) on yhdysvaltalainen vapaaottelija, joka ottelee UFC:ssä. Pyferin painoluokka on keskisarja.

## Ammattilaisvapaaottelut

## Lähteet
Kaiken arvoinen

**Kaiken arvoinen** on suomalaisen laulaja-lauluntekijä Behmin kappale, joka julkaistiin 11. huhtikuuta 2025 Warner Music Groupin kautta. Behm on kirjoittanut ja tuottanut kappaleen Kashwellin kanssa. ”Kaiken arvoinen” on Behmin tulevan kolmannen albumin ensimmäinen single. 

Behmin mukaan kappale kertoo hetkestä, jolloin tietää tavanneensa ihmisen, jonka myötä elämä muuttuu kokonaan. ”Kaiken arvoinen” nousi Suomen virallisella singlelistalla sijalle seitsemän ja radiosoittolistan ykköseksi. 

## Listasijoitukset

## Lähteet
Koiran osteokondroosi

**Osteokondroosi** on koirien tuki- ja liikuntaelinsairaus, jossa ruston alaiseen luutumiseen tulee häiriö. Koirilla osteokondroosia esiintyy yleisimmin olkanivelessä, mutta sitä tavataan myös kyynär-, kinner- ja polvinivelessä. Sairaus aiheuttaa koiralle ontumista ja kipua, ja ennuste vaihtelee sairauden sijainnin mukaan.

## Sairauden mekaniikka
Osteokondroosi johtuu pääosin verenkierron häiriöstä kasvurustossa, mikä aiheuttaa paikallista rustokudoksen kuoliota. Tämän seurauksena luutuminen ei etene normaalisti. Sairauden varhaisimmat vaiheet ovat usein oireettomia. Ne voivat parantua itsekseen tai johtaa rustopalan irtoamiseen. Mikäli osteokondroosi etenee rustopalan irtoamiseen asti, se aiheuttaa yleensä niveltulehduksen ja johtaanivelrikkoon. Osteokondroosi kehittyy usein miten koiran olkaniveleen, mutta se voi esiintyä muissakin nivelissä.

Suomen Kennelliitto arvioi osteokondroosin esiintyvyyttä virallisessa olkakuvassa. Käytössä on seuraava arvosteluasteikko:

* OC ei todettu: olkaluun pään takareuna on muodoltaan pyöreä ja pinnaltaan tasainen.
* OC todettu: olkaluun pään takapinnassa näkyy tasaantuma tai röntgenharva alue.
* OC tulkinnanvarainen: hyvin lievät tai epätyypilliset muutokset, joko olkaluun pään tai lapaluun nivelkuopan alueella.

## Oireet ja hoito
Tyypillisiä oireita ovat ontuminen, turvotus ja kipu. Oireet havaitaan tyypillisesti jo ennen vuoden ikää. Diagnoosi perustuu kuvantamiseen. Hoitovaihtoehdot riippuvat vaurion sijainnista ja vakavuudesta. Lievemmissä tapauksissa hoito voi olla esimerkiksi lepoa ja kipulääkitystä. Vaurioitunut rusto voidaan myös poistaa kirurgisesti ja nivelpintaa voidaan korjata. Olkanivelen osteokondroosilla ennuste on usein parempi, mutta polvi-, kyynär- ja kinnernivelissä varovaisempi.

## Yleisyys
Osteokondroosi on suhteellisen harvinainen perinnöllinen sairaus. Kaikki korkean riskin koirarodut ovat suuria tai jättikokoisia. Myös uroskoirilla riski on suurempi kuin nartuilla. Osteokondroosin riskiroduja ovat muun muassa bordeaux’ndoggi, cane corso, berninpaimenkoira, pyreneittenkoira, tanskandoggi ja bordercollie.

## Katso myös
* Lonkkaniveldysplasia
* Kyynärniveldysplasia
* Kyynärnivelen inkongruenssi
* Välimuotoinen lanne-ristinikama
* Patellaluksaatio
* Koiran välilevytyrä
* Koiran eturistisidevaurio

## Lähteet
Vacoas-Phoenix

**Vacoas-Phoenix** on kaupunki ja kunta Maurtitiuksen Plaines Wilhemsin hallinnollisella alueella. Sen asukasluku vuonna 2022 oli 105&nbsp;666.

## Maantiede
Vacoas-Phoenix sijaitsee Maurtitiuksen Plaines Wilhemsin hallinnollisella alueella. Kaupunki on muodostettu kahden kylän Vacoasin ja Phoenixin liitoksella.

## Historia
Nykyisen kaupungin alue oli varhaisella siirtomaakaudella lähinnä tiheää metsää, jolla asui karanneita orjia. Siirtolaisasutusta alkoi muodostua Ranskan siirtomaakaudella. Vuodesta 1753 seudulla rakennettiin plantaasiviljelmiä, joilla kasvatettiin etenkin sokeriruokoa. Varsinaisia kyliä alkoi muodostua vasta vuodesta 1839. Niiden ensimmäiset asukkaat olivat vapautettuja entisiä orjia, sekä myöhemmin intialaisia siirtotyöläisiä. Madagascarilaiset alkoivat kasvattaa sokerin ohella riisiä ja kasviksia. 1800-luvun aikana alueelle Port Louisiin johtavan maantien ja rautatien varrelle alkoi muodostua myös valkoisten mauritiuslaisten rakennuttamia hulppeita asuntoja. Paikalle muodostuneiden kahden kylän Vacoasin ja Phoenixin väliin perustettiin brittiläinensotilastukikohta ja kaksi kylää rakentuivat sen jälkeen nopeasti yhteen. Molemmat saivat virallisesti kylän aseman vuonna 1887 ja niiden pitkään suunnitteilla ollut yhdistäminen kaupungiksi tapahtui vuonna 1963.

## Väestö
Vacoas-Phoenixin asukasluku oli Mauritiuksen vuoden 2022 väestönlaskennan mukaan 105&nbsp;666. Suurimmat uskonnolliset ryhmät olivat hindut 41&nbsp;497, muslimit 30&nbsp;541 ja katoliset 14&nbsp;274. Kotona yleisin puhuttu kieli oli morisyen 94&nbsp;383, bhodžpuri 4&nbsp;399, ranska 2&nbsp;408, hindi 1&nbsp;287 ja englanti 1&nbsp;027.

## Lähteet
Tähdet (kappale)

**Tähdet** on suomalaisten rap-artisti Ahdin ja laulaja-lauluntekijä Behmin kappale. Se julkaistiin 22. elokuuta 2025 Warner Music Groupin kautta.

”Tähdet” on Ahdin tulevan albumin ensimmäinen single. Kappale nousi Suomen virallisen singlelistan ykköseksi. 

## Listasijoitukset

## Lähteet
Valkjärvi (Pornainen)

**Valkjärvi** on Uudellamaalla Pornaisissa kirkonkylän lähellä sijaitseva järvi.

## Maantietoa
Järvi on 660 metriä pitkä, 430 metriä leveä, ja sen pinta-ala on 18,4 hehtaaria. Järvellä ei ole kartan mukaan saaria.  Sen rantaviivan pituus on 1,9 kilometriä.

## Vesistösuhteet
Järvi sijaitsee Porvoonjoen vesistössä (vesistöaluetunnus 18) Porvoonjoen alaosan alueella (18.01), jonka Pikkujoen alueeseen (18.013) se kuuluu. Järven vedenpinnan korkeus on 46,8 metriä mpy. (N2000).

## Lähteet
Puntarjärvi (Myrskylä)

**Puntarjärvi** tai **Kokkusan Teeno** on Uudellamaalla Myrskylässä Huhdin lähellä sijaitseva järvi.

## Maantietoa
Järvi on 340 metriä pitkä, 130 metriä leveä, ja sen pinta-ala on 2,0 hehtaaria. Järvellä ei ole kartan mukaan saaria.  Sen rantaviivan pituus on 600 metriä.

## Vesistösuhteet
Järvi sijaitsee Porvoonjoen vesistössä (vesistöaluetunnus 18) Porvoonjoen keskiosan alueella (18.02), jonka Rahikon alueeseen (18.022) se kuuluu. Järven vedenpinnan korkeus on 50 metriä mpy. (N2000).

## Lähteet
Kuustjärvi

**Kuustjärvi** on Päijät-Hämeessä Orimattilassa Huhdanojan lähellä sijaitseva järvi.

## Maantietoa
Järvi on 730 metriä pitkä, 410 metriä leveä, ja sen pinta-ala on 19,2 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on määritetty 753100 kuutiometriä eli 0,0007531 kuutiokilometriä, jolloin sen keskisyvyydeksi tulee 3,9 metriä. Suurin mitattu syvyys on 7,0 metriä. Sen rantaviivan pituus on 1,9 kilometriä.

## Vesistösuhteet
Järvi sijaitsee Porvoonjoen vesistössä (vesistöaluetunnus 18) Mallusjärven alueella (18.03), jonka Vähäjoen valuma-alueeseen (18.033) se kuuluu. Järven vedenpinnan korkeus on 74,8 metriä mpy. (N2000).

## Lähteet
Salusjärvi (Orimattila)

**Salusjärvi** on Päijät-Hämeessä Orimattilassa Salustenkulman lähellä sijaitseva järvi.

## Maantietoa
Salusjärvi on 1,3 kilometriä pitkä, 620 metriä leveä, ja sen pinta-ala on 38 hehtaaria. Järvellä on kartan mukaan yksi saari nimeltään Kuivasaari. Sen rantaviivan pituus on 4,2 kilometriä.

## Vesistösuhteet
Salusjärvi sijaitsee Porvoonjoen vesistössä (vesistöaluetunnus 18) Mallusjärven alueella (18.03), jonka Vähäjoen valuma-alueeseen (18.033) se kuuluu. Sen valuma-alueen pinta-ala on 3,32 neliökilometriä . Järven vedenpinnan korkeus on 85,0 metriä mpy. (N2000).

## Lähteet
Toŋin piiri

**Toŋin piiri** () on hallintopiiri Ysyk-Kölin alueella Kirgisiassa. Sen keskus on Bökönbajevin kylä. Piirin pinta-ala on 6&nbsp;117,22 neliökilometriä. Siellä oli arviolta 57&nbsp;258 asukasta vuonna 2025.

Toŋin piiri sijaitsee alueen länsiosassa Ysyk-Köljärven rannalla. Se rajoittuu pohjoisessa Ysyk-Kölin ja idässä Žeti-Ögüzin, etelässä ja lännessä Narynin alueen Narynin ja Kotškorin sekä luoteessa Tšüin alueen Keminin piireihin. Luoteessa sijaitsee erillinen Balyktšyn kaupunki, johon kuuluu myös Orto-Tokoin taajama.

Piiri käsittää Ysyk-Köljärven rantatasangot ja jokilaaksot, Teskei Ala-Too -vuoriston pohjoisrinteet ja reuna-alueet, osan Teskei Ala-Toon eteläpuolisesta ylätasangosta Kitši Narynin valuma-alueella sekä Tšüijoen laakson itäisimmän osan. Se sijaitsee 1&nbsp;600–5&nbsp;000 metriä merenpinnan yläpuolella. Hyötykaivannaisiin kuuluvat kivihiili, rakennusaineet ja kivennäisvesi.

Seudun ilmasto on mantereinen. Keskilämpötila on tammikuussa –5:stä –10:een ja heinäkuussa 15–18 astetta. Ylätasangolla lämpötilat ovat huomattavasti alhaisempia. Vuotuinen sademäärä on 200–800 millimetriä. Jokia ovat Toŋ, Ak-Sai, Ak-Terek, Tuura-Suu ja ylätasangolla Balgart. Kasvillisuus on korkeusvyöhykkeittäin puoliaavikkoa, aroa, metsiä ja alppiniittyjä. Osa piiristä kuuluu Ysyk-Kölin biosfäärialueeseen.

Vuonna 1936 perustettuun piiriin kuuluvat Ak-Terekin, Bolot Mambetovin, Kün-Tšygyšin ja Ulaholin maalaiskunnat, joissa on yhteensä 27 kylää. Suurin osa väestöstä asuu Ysyk-Kölin rannalla. Asukkaista oli vuoden 2009 väestölaskennan mukaan 98,0 prosenttia kirgiisejä ja 1,7 prosenttia venäläisiä.

Piirin kautta kulkevat Biškekistä Balyktšyn kautta Karakoliin ja Naryniin johtavat maantiet. Asukkaiden pääelinkeino on maatalous, joka on keskittynyt lampaiden ja nautakarjan hoitoon sekä viljan, perunan ja vihannesten viljelyyn. Neuvostoaikainen teollisuus Kažy-Saissa ja muilla paikkakunnilla on pääosin lopettanut toimintansa. Nykyään teollisuutta edustaa pienimuotoinen elintarvikkeiden, rakennustarvikkeiden ja kulutustavaroiden valmistus. Myöskään matkailuelinkeino ei ole kovin kehittynyt.

## Lähteet

## Aiheesta muualla
* Piirin sivusto
Kalliojärvi (Orimattila)

**Kalliojärvi** on Päijät-Hämeessä Orimattilassa keskustaajaman lähellä sijaitseva järvi.

## Maantietoa
Kalliojärvi on 630 metriä pitkä, 340 metriä leveä, ja sen pinta-ala on 13,1 hehtaaria. Järvellä ei ole kartan mukaan saaria.  Sen rantaviivan pituus on 1,7 kilometriä.

## Vesistösuhteet
Kalliojärvi sijaitsee Porvoonjoen vesistössä (vesistöaluetunnus 18) Porvoonjoen yläosan alueella (18.04), jonka Tönnönkosken alueeseen (18.041) se kuuluu. Sen valuma-alueen pinta-ala on 2,52 neliökilometriä . Järven vedenpinnan korkeus on 83,9 metriä mpy. (N2000).

## Lähteet
Iso Salmijärvi (Orimattila)

**Iso Salmijärvi**  on Päijät-Hämeessä Orimattilassa Unkerin lähellä sijaitseva järvi.

## Maantietoa
Järvi on 230 metriä pitkä, 110 metriä leveä, ja sen pinta-ala on 1,7 hehtaaria. Järvellä ei ole kartan mukaan saaria.  Sen rantaviivan pituus on 550 metriä.

## Vesistösuhteet
Järvi sijaitsee Porvoonjoen vesistössä (vesistöaluetunnus 18) Porvoonjoen yläosan alueella (18.04), jonka Tönnönkosken alueeseen (18.041) se kuuluu. Järven vedenpinnan korkeus on 85,3 metriä mpy. (N2000).

## Lähteet
Kaakeli (järvi)

**Kaakeli**  on Päijät-Hämeessä Hollolassa  Luhdantaustan lähellä sijaitseva lampi.

## Maantietoa
Lampi on 220 metriä pitkä, 100 metriä leveä, ja sen pinta-ala on 1,5 hehtaaria. Lammella ei ole kartan mukaan saaria.  Sen rantaviivan pituus on 550 metriä.

## Vesistösuhteet
Lampi sijaitsee Porvoonjoen vesistössä (vesistöaluetunnus 18) Porvoonjoen yläosan alueella (18.04), jonka Puujoen valuma-alueeseen (18.043) se kuuluu. Lammen vedenpinnan korkeus on 104,2 metriä mpy. (N2000).

## Lähteet
Lokkilampi (Virenoja, eteläinen)

**Lokkilampi** on Päijät-Hämeessä Orimattilassa Virenojan lähellä sijaitseva lampi.

## Maantietoa
Lampi on 310 metriä pitkä, 110 metriä leveä, ja sen pinta-ala on 2,3 hehtaaria. Lammella ei ole kartan mukaan saaria.  Sen rantaviivan pituus on 800 metriä.

## Vesistösuhteet
Lampi sijaitsee Porvoonjoen vesistössä (vesistöaluetunnus 18) ja uudemman vesistöjaon muutoksen seurauksena se sijaitsee Palojoen valuma-alueella (18.08), jonka Köylinjoen valuma-alueeseen (18.083) se kuuluu. Edellisessä vesistöjaossa se kuului Porvoonjoen yläosan alueella (18.04) Untamonojan valuma-alueeseen (18.046) . Lammen vedenpinnan korkeus on 80 metriä mpy. (N2000).

## Lähteet
Kylänjärvi (Orimattila)

**Kylänjärvi** on Päijät-Hämeessä Orimattilassa Järvikylän lähellä sijaitseva järvi.

## Maantietoa
Järvi on 740 metriä pitkä, 540 metriä leveä, ja sen pinta-ala on 24 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on määritetty 435200 kuutiometriä, jolloin sen keskisyvyydeksi tulee 1,8 metriä. Suurin mitattu syvyys on 2,6 metriä. Sen rantaviivan pituus on 2,0 kilometriä.

## Vesistösuhteet
Järvi sijaitsee Porvoonjoen vesistössä (vesistöaluetunnus 18) Porvoonjoen yläosan alueella (18.04), jonka Puujoen valuma-alueeseen (18.043) se kuuluu. Järven vedenpinnan korkeus on 67,8 metriä mpy. (N2000).

## Lähteet
Hirvijärvi (Hollola)

**Hirvijärvi** on Päijät-Hämeessä Hollolassa ja Kärkölässä Nässäkän lähellä sijaitseva järvi.

## Maantietoa
Järvi on 280 metriä pitkä, 150 metriä leveä, ja sen pinta-ala on 3,2 hehtaaria. Järvellä ei ole kartan mukaan saaria.  Sen rantaviivan pituus on 700 metriä.

## Vesistösuhteet
Järvi sijaitsee Porvoonjoen vesistössä (vesistöaluetunnus 18) Luhdanjoen valuma-alueella (18.05), jonka Äväntjoen alaosan alueeseen (18.052) se kuuluu. Järven vedenpinnan korkeus on 103,8 metriä mpy. (N2000).

## Lähteet
Kosteikko (Orimattila, Luhtikylä)

**Kosteikko** on Päijät-Hämeessä Orimattilassa Luhtikylän lähellä sijaitseva lampi.

## Maantietoa
Lampi on 320 metriä pitkä, 90 metriä leveä, ja sen pinta-ala on 1,9 hehtaaria. Lammella ei ole kartan mukaan saaria.  Sen rantaviivan pituus on 800 metriä.

## Vesistösuhteet
Lampi sijaitsee Porvoonjoen vesistössä (vesistöaluetunnus 18) Luhdanjoen valuma-alue (Porvoonjoki)ella (18.05), jonka Äväntjoen alaosan alueeseen (18.052) se kuuluu. Lammen vedenpinnan korkeus on 72 metriä mpy. (N2000).

## Lähteet
Tekemäjärvi

**Tekemäjärvi** on Päijät-Hämeessä Orimattilassa Mustajärven lähellä sijaitseva järvi.

## Maantietoa
Järvi on 910 metriä pitkä, 590 metriä leveä, ja sen pinta-ala on 50 hehtaaria. Järvellä ei ole kartan mukaan saaria.  Sen rantaviivan pituus on 3,4 kilometriä.

## Vesistösuhteet
Järvi sijaitsee Porvoonjoen vesistössä (vesistöaluetunnus 18) Luhdanjoen valuma-alueella (18.05), jonka Myllyojan valuma-alueeseen (18.054) se kuuluu. Järven vedenpinnan korkeus on 84,3 metriä mpy. (N2000).

## Lähteet
Mustajärvi (järvi Orimattilassa)

**Mustajärvi** on järvi Päijät-Hämeessä Orimattilassa lähellä Mustajärven kylää.

## Maantietoa
Järvi on 150 metriä pitkä, 180 metriä leveä, ja sen pinta-ala on 1,8 hehtaaria. Järvellä ei ole kartan mukaan saaria.  Sen rantaviivan pituus on 500 metriä.

## Vesistösuhteet
Järvi sijaitsee Porvoonjoen vesistössä (vesistöaluetunnus 18) Luhdanjoen valuma-alueell (18.05), jonka Myllyojan valuma-alueeseen (18.054) se kuuluu. Järven vedenpinnan korkeus on 84,7 metriä mpy. (N2000).

## Lähteet
Tekolampi (Hollola, Hahmajärvi)

**Tekolampi** on Päijät-Hämeessä Hollolassa Hahmajärven lähellä sijaitseva lampi.

## Maantietoa
Lampi on 240 metriä pitkä, 170 metriä leveä, ja sen pinta-ala on 3,1 hehtaaria. Lammella ei ole kartan mukaan saaria.  Sen rantaviivan pituus on 750 metriä.

## Vesistösuhteet
Lampi sijaitsee Porvoonjoen vesistössä (vesistöaluetunnus 18) Luhdanjoen valuma-alueella (18.05), jonka Hahmajoen valuma-alueeseen (18.056) se kuuluu. Lammen vedenpinnan korkeus on 97 metriä mpy. (N2000).

## Lähteet
Likojärvi (itäinen)

**Likojärvi** on Päijät-Hämeessä Hollolassa Kukonkoivun lähellä sijaitseva järvi. Samassa painaumassa on kaksi Likojärveä, joita kutsutaan yhteisnimellä Likojärvet. Toinen niistä läntinen Likojärvi.

## Maantietoa
Järvi on 170 metriä pitkä, 110 metriä leveä, ja sen pinta-ala on 1,1 hehtaaria. Järvellä ei ole kartan mukaan saaria.  Sen rantaviivan pituus on 450 metriä.

## Vesistösuhteet
Järvi sijaitsee Porvoonjoen vesistössä (vesistöaluetunnus 18) Luhdanjoen valuma-alueella (18.05), jonka Vähäjoen valuma-alueeseen (18.057) se kuuluu. Järven vedenpinnan korkeus on 131,3 metriä mpy. (N2000).

## Lähteet
Pivanjärvi

**Pivanjärvi** on Uudellamaalla Mäntsälässä Jokikulman lähellä sijaitseva järvi.

## Maantietoa
Järvi on 500 metriä pitkä, 330 metriä leveä, ja sen pinta-ala on 11,0 hehtaaria. Järvellä ei ole kartan mukaan saaria.  Sen rantaviivan pituus on 1,4 kilometriä.

## Vesistösuhteet
Järvi sijaitsee Porvoonjoen vesistössä (vesistöaluetunnus 18) Piurunjoen valuma-alueella (18.06), jonka Isojärven valuma-alueeseen (18.063) se kuuluu. Järven vedenpinnan korkeus on 67,5 metriä mpy. (N2000).

## Lähteet
Suojärvi (Mäntsälä, Hautjärvi)

**Suojärvi** on Uudellamaalla Mäntsälässä Hautjärven lähellä sijaitseva järvi.

## Maantietoa
Järvi on 230 metriä pitkä, 150 metriä leveä, ja sen pinta-ala on 2,2 hehtaaria. Järvellä ei ole kartan mukaan saaria.  Sen rantaviivan pituus on 600 metriä.

## Vesistösuhteet
Järvi sijaitsee Porvoonjoen vesistössä (vesistöaluetunnus 18) Savijoen valuma-alueella (18.07), jonka Savijoen-Rapuojan alueeseen (18.071) se kuuluu. Järven vedenpinnan korkeus on 91,1 metriä mpy. (N2000).

## Lähteet
The Amazing Digital Circus

**The Amazing Digital Circus** on australialainen aikuisanimaatiosarja, jonka on luonut, kirjoittanut ja ohjannut Gooseworx ja jonka tuottaa Glitch Productions. Sarja seuraa ihmisryhmää, joka on loukussa sirkusteemaisessa virtuaalitodellisuuspelissä, jossa he kamppailevat ailahtelevan tekoälyn ja henkilökohtaisten traumojen kanssa. Sarja on saanut inspiraatiota 1990-luvun primitiivisistä tietokoneella luoduista kuvista sekä Harlan Ellisonin novellista "I Have No Mouth, and I Must Scream".

Sarjan tuotanto alkoi vuonna 2022, ja sen pilottijakso sai ensi-iltansa Glitch Productionsin YouTube-kanavalla 13. lokakuuta 2023. Pilottijakso nousi viraaliksi ja siitä tuli yksi katsotuimmista animaatiopiloteista alustalla; kriitikot kehuivat sitä animaatiosta, käsikirjoituksesta, ääninäyttelystä ja synkistä teemoista, ja se oli ehdolla Annie-palkinnon saajaksi. Koko sarjan tuotanto aloitettiin pilottijakson suosion myötä. 4. lokakuuta 2024, kolmannen jakson julkaisun jälkeen sarja julkaistiin Netflixissä. Yhdeksäs ja samalla viimeinen jakso on määrä julkaista 19. kesäkuuta 2026. 

## Näyttelijät

### Päärooleissa

### Sivurooleissa

## Jaksot

|}

## Lähteet
Singaporen laivasto

**Singaporen laivasto** on Singaporen asevoimien meripuolustuksesta vastaava puolustushaara.

## Organisaatio
Laivaston komentajana on kahden tähden amiraali (kontra-amiraali), joka raportoi suoraan asevoimien komentajalle. Hänen johtamistaan tukee esikunta, jonka päällikkönä on yhden tähden amiraali (kontra-amiraali tai lippueamiraali). Suoraan esikunnan alaisuuteen kuuluvat tarkastajat sekä lääkintäpalvelut. Laivastonkomentajan johdossa kuusi osastoa, joiden roolina on pääasiassa suunnittelu, tiedustelu ja tutkimus. Näiden lisäksi on viisi operatiivista osastoa, joita ovat varsinainen laivasto, meriturvallisuusosasto, huolto-osasto, koulutusosasto ja taistelusukeltajayksikkö.

Varsinainen laivasto koostuu 1. ja 3. laivastosta sekä sukellusvenelaivueesta. Lisäksi siihen kuuluu kaksi tukikohtaosastoa, joiden tehtävänä on suojata laivastoasemia. Laivaston hallinnassa on myös ilmavoimien alaisuudessa olevia lentoyksiköitä.

## Kalusto
Laivastolla on neljä dieselkäyttöistä hyökkäyssukellusvenettä, joista kaksi muodostaa Archer-luokan ja loput kaksi Challenger-luokan. Kaikki sukellusveneet on hankittu Ruotsista. Pinta-alusosaston rungon muodostavat kuusi Formidable-luokan alusta, joiden pääaseina ovat Harpoon-merimaaliohjukset ja Aster 15 -ilmatorjuntaohjukset. Vartiolaivoja laivastolla on kaikkiaan 26 kappaletta ja miinantorjunta-aluksia neljä. Maihinnousualuksia on runsaasti.

## Lähteet
*
*

### Viitteet
Mahébourg

**Mahébourg** on kylä (*village council*) Kaakkois-Mauritiuksen rannikolla Grand Portin hallinnollisella alueella. Sen asukasluku vuonna 2022 oli 13&nbsp;444.

## Maantiede
Mahébourg sijaitsee Mauritiuksen kaakkoisosassa Grand Portin hallinnollisella alueella Grand Portin lahden rannikolla. Lahden toisella puolella sijaitsee saaren vanha keskus Vieux Grand Port eli vanha Grand Port. Kaupungin läpi virtaa La Chaux-joki. Lähellä sijaitsee Blue Bayn meriluonnonpuisto ja Blue Bayn lomakohde.

## Historia

Grand Port oli Mauritiuksen varhainen hallinnollinen keskus. Hollantilaiset rakennuttivat paikalle linnoituksen ja myöhemmin saarta hallitsivat ranskalaiset. Ranskan siirtomaakaudella joulukuussa 1730 Mauritiuksen hallinto siirrettiin nykyiseen Port Louisiin. Grand Portin merkitys väheni. Vuonna 1805 tuolloinen kuvernööri Charles Decaen päätti rakennuttaa kaupungin saaren kaakkoisosaan. Paikaksi ei valikoitunut kuitenkaan vanha Grand Port, mutta nykyinen Mahébourg lahden toisella puolella. Nimensä paikka sai vanhemman ranskalaisen kuvernööri Bertrand-François Mahé de La Bourdonnaisin mukaan. Napoléon Bonaparten kaudella paikan nimi oli jonkin aikaa Port Impérial, mutta vanha nimi palautettiin hänen valtakautensa jälkeen.

Mahébourg kasvoi nopeasti perustamisensa jälkeen. Se on edelleen hallinnollisesti kylä, vaikkakin joskus on esitetty sen statuksen muuttamista kaupungiksi.

## Liikenne
Mahébourgin vierressä sijaitsee Mauritiuksen ainoa kansainvälinen lentoasema Sir Seewoosagur Ramgoolamin kansainvälinen lentoasema.

## Väestö
Mahébourgin asukasluku oli Mauritiuksen vuoden 2022 väestönlaskennan mukaan 13&nbsp;444. Suurimmat uskonnolliset ryhmät olivat hindut 5&nbsp;149, katoliset 3&nbsp;328 ja muslimit 2&nbsp;258. Yleisin kotona puhuttu kieli oli morisyen 12&nbsp;581.

## Lähteet
Koiran eturistisidevaurio

**Koiran eturistisidevaurio** (cruciate ligament rupture) on yksi yleisimmistä koirien ortopedisista sairauksista ja polvinivelen vammoista. Sairaus on perinnöllinen ja tietyt koirarodut ovat alttiimpia sille kuin toiset.

## Sairauden mekaniikka
Eturistiside sijaitsee polvinivelessä ja auttaa pitämään säären oikeassa asennossa suhteessa reisiluuhun. Eturistisiteen tehtävänä on estää sääriluun liukuminen eteenpäin sekä vähentää polvinivelen kiertoliikettä. Sääriluun liike vaurioittaa nivelkierukoita ja rustopintoja. Polviniveleen alkaa kehittyä pian kivuliasta nivelrikkoa. Eturistisiteen katkeamisen taustalla on usein sidekudoksen rappeutuminen, joka voi johtua perinnöllisestä alttiudesta, ylirasituksesta tai mahdollisista aikaisemmista vammoista. Varsinaisen katkeamisen voi aiheuttaa äkillinen liike tai jopa kävely, jos ristiside on jo valmiiksi heikentynyt. Täysin tapaturmaperäinen repeämä on harvinainen. Koiralla, jolla todetaan eturistisidevaurio, on noin 50 % todennäköisyys kehittää sama vaurio vuoden kuluessa myös toiseen polviniveleen.

## Oireet ja hoito
Tyypillisin oire on äkillinen ontuminen, joka voi ilmetä heti vamman jälkeen. Ontuma voi olla jatkuvaa tai pahentua rasituksessa. Polvinivelessä saattaa esiintyä turvotusta, arkuutta ja liikerajoitusta. Kirurginen hoito on yleisin ja tehokkain vaihtoehto. Erilaisia kirurgisia menetelmiä on useita. Konservatiivinen hoito, joka sisältää vain kipulääkityksen ja lepoa, ei usein tuota toivottua tulosta. Kuntoutus on tärkeä osa toipumisprosessia. Leikkauksesta huolimatta polviniveltä ei saada aina kivuttomaksi ja osa koirista joudutaan myöhemmin lopettamaan.

## Yleisyys ja perinnöllisyys
Sairaus on yleisempi isoilla koiraroduilla ja eturistisiteen katkeamisen taustalla on perinnöllinen alttius. Sairauden tyyppirotuja ovat muun muassa seuraavat suuret koirarodut: kanariandoggi, amerikanbulldoggi, bordeaux’ndoggi, englanninbulldoggi, bullmastiffi ja chow chow. Sairautta esiintyy myös joillain pienemmillä koiraroduilla kuten lancashirenkarjakoiralla, cairnterrierillä ja bichon friséllä. Pienemmillä koirilla ristiside repeytyy tyypillisesti vasta myöhemmällä iällä verrattuna suurikokoisiin koiriin.

## Katso myös

* Lonkkaniveldysplasia
* Kyynärniveldysplasia
* Kyynärnivelen inkongruenssi
* Koiran osteokondroosi
* Välimuotoinen lanne-ristinikama
* Koiran välilevytyrä
* Patellaluksaatio

## Lähteet
Orto-Tokoin tekojärvi

**Orto-Tokoin tekojärvi** () on Tšüijoen muodostama tekojärvi Kotškorin ja Toŋin piireissä Kirgisiassa. Sen pinta-ala on 24 neliökilometriä, syvyys 47 metriä, tilavuus 0,47 kuutiokilometriä ja keskimääräinen poisvirtaus 12,8 kuutiometriä sekunnissa.

Vuosina 1941–1961 rakennettu Orto-Tokoi on Kirgisian vanhin tekojärvi. Sen 52 metriä korkea ja 6 metriä leveä pato sijaitsee samannimisen rotkon yläosassa. Tekojärvi mahdollistaa 120&nbsp;000 hehtaarin laajuisen alueen keinokastelun Kirgisiassa ja Kazakstanissa. Sen yhteyteen on rakenteilla 21 megawatin vesivoimalaitos, jonka on määrä valmistua vuonna 2026.

Padon alapuolella sijaitsee Balyktšyn kaupunkiin kuuluva Orto-Tokoin kylä (vuosina 1947–2012 kaupunkimainen taajama), joka toimii lähinnä tekojärven huoltohenkilökunnan asuinpaikkana.

## Lähteet
Tanghulu

**Tanghulu** () on perinteinen kiinalainen välipala, joka valmistetaan kuorruttamalla vartaassa olevia marjoja tai hedelmiä kuumalla sokerisiirapilla. Jäähtyessään siirappi kovettuu ja muodostaa rapean pinnan. Perinteisesti tanghuluun on käytetty happamia välkeorapihlajan marjoja, mutta nykyään siihen voidaan käyttää kaikenlaisia marjoja ja hedelmiä. Esimerkiksi mansikoita, viinirypäleitä, mandariineja, ananasta tai kirsikkatomaatteja käytetään tanghuluun. Tanghulua myyvät katukauppiaat etenkin talvisin ja juhlien aikaan. Sitä on käytännöllistä myydä talvella, koska kesähelteillä sokerikuorrute alkaa helposti sulamaan.

Tanghulu keksittiin Kiinassa Song-dynastian aikaan, kun keisari Guangzongin suosikkijalkavaimo sairastui. Lääkäri suositteli, että hän söisi parantuakseen kahden viikon ajan päivittäin ruskeassa sokerissa paistettuja välkeorapihlajan marjoja. Jalkavaimon parannuttua tanghulu alkoi kerätä suosiota koko Kiinassa. Sittemmin siitä tuli suosittu katuruoka.

Etelä-Koreaan tanghulun toivat kiinalaiset maahanmuuttajat 2000-luvun alussa. 2020-luvun alkupuolella Etelä-Korean sosiaalisessa mediassa oli trendi tehdä tanghulun valmistamista koskevia reseptivideoita ja ASMR-videoita, joissa syödään tanghulua. Etelä-Koreassa trendin syntymiseen auttoi ainakin vuonna 2020 julkaistu Netflix-dokumenttielokuva **, jonka aikana Jennie ja Jisoo valmistavat tanghulua. TikTokin avulla tanghulusta tuli kansainvälinen trendi. Tanghulu tuli sosiaalisessa mediassa suosituksi osittain kauniin ja kiiltävän ulkonäkönsä vuoksi ja osittain siksi, koska siitä sai kuvattua hyviä ASMR-videoita: sokerikuorrute rätisee hampaissa, kun tanghuluun puraisee. Vuoden 2023 helmikuun ja elokuun välillä Etelä-Korean suurin tanghulua myyvä ketju kuusinkertaisti myymälöidensä määrän, ja vuonna 2023 tanghuluun liittyvien tavaramerkkien määrä lisääntyi huomattavasti. Toukokuuhun 2024 mennessä trendi alkoi vähitellen laantua.

## Lähteet

## Aiheesta muualla
Välkeorapihlaja

**Välkeorapihlaja** (*Crataegus pinnatifida*) on orapihlajiin kuuluva kasvilaji, joka kasvaa luonnonvaraisena Itä-Aasiassa. Sen elinympäristö on pensastoissa ja rinteillä. Välkeorapihlaja kasvaa lauhkeassa ilmastossa niin merellisessä kuin mantereisessakin ympäristössä.

Se on ulkonäöltään 2–4 m korkea kesävihanta pensas tai pieni puu, jonka latvus on leveä ja haarat yläviistoja. Kuluvan kesän haarat ovat purppuranruskeita ja harvakarvaisia. Jotkin välkeorapihlajat ovat piikittömiä, mutta toisissa on 1–2 cm pitkiä, vahvoja ja lähes suoria oria.

Puun sirppimäiset korvakkeet ovat hammaslaitaisia ja pituudeltaan 10–16 mm. Laitojen hampaat ovat nystykärkisiä. Lehtiruoti on pituudeltaan 20–60 mm. Lehtilapa on kooltaan 3–5-liuskainen ja kooltaan 5–10 × 4–7 cm. Lehdet ovat päältä kaljuja ja kiiltävän tummanvihreitä, mutta alapuolelta harvakarvaisia.

Välkeorapihlaja on hyönteispölytteinen ja kukkii kesäkuussa. Kukat ovat valkoisia ja heteitä on kukintoa kohden 20.

Välkeorapihlaja tekee 1–2,5 cm leveitä puolipallomaisia tai päärynänmuotoisia hedelmiä, jotka ovat väriltään tummanpunaisia. Kussakin hedelmässä on 3–5 siementä. Hedelmät ovat maultaan happamia. Kiinalaiseen tanghulu-välipalaan on perinteisesti käytetty välkeorapihlajan hedelmiä.

Tiedosto:Crataegus pinnatifida fruit (detail), Yongin.jpg|Välkeorapihlajan hedelmiä
Tiedosto:Crataegus pinnatifida (Rosaceae) (35798826515).jpg|Välkeorapihlajan kukkia ja lehtiä.
Tiedosto:Fresh hawthorn berries.jpg|Välkeorapihlajan hedelmiä
Tiedosto:Dried hawthorn slices.jpg|Kuivattuja välkeorapihlajan hedelmiä

## Lähteet

## Aiheesta muualla
Korsikan ralli 2017

**Korsikan ralli 2017** (virallisesti *60. Che Guevara Energy Drink Tour de Corse*) oli rallin maailmanmestaruussarjan kilpailu kaudella 2017. Kilpailu järjestettiin 7.&ndash;9. huhtikuuta 2017 ja sen keskuspaikka oli Bastiassa Korsikassa. Kilpailussa oli 10 erikoiskoetta, joiden yhteispituus oli  ja rallin kokonaispituus oli .

## Tulokset

## Lähteet

## Aiheesta muualla
* Rally-Maps.com. erikoiskokeet kartalla
The Romantic

**The Romantic** on yhdysvaltalaisen laulaja-lauluntekijä Bruno Marsin neljäs studioalbumi, jonka julkaisi Atlantic Records 27. helmikuuta 2026. Albumi on Marsin ensimmäinen sitten vuoden 2021 yhteisalbumin *[[An Evening with Silk Sonic]]*, joka julkaistiin Anderson .Paakin kanssa Silk Sonic -nimen alla. Julkaisu on myös Marsin ensimmäinen soolostudioalbumi sitten albumin *[[24K Magic]]* (2016). Mars tuotti albumin suurimmin osin D’Milen kanssa. 

*The Romantic* -albumin ensimmäinen single ”I Just Might” julkaistiin 9. tammikuuta 2026 ja toinen single ”Risk It All” 27. helmikuuta 2026. Ensimmäinen nousi Yhdysvaltain Billboard Hot 100 -listan kärkeen. Marsin on määrä lähteä The Romantic Tour -kiertueelle huhtikuussa 2026, joka kattaa Pohjois-Amerikan ja Euroopan kaupunkeja. *The Romantic* nousi Yhdysvaltain Billboard 200 -listan ykkössijalle. 

## Taustaa
Vuonna 2023 Mars alkoi työskennellä seuraavan albuminsa parissa  Brody Brownin, Philip Lawrencen ja James Fauntleroyn kanssa. Albumi oli huhujen mukaan valmis saman vuoden toukokuussa ja Mars kävi keskusteluja Live Nationin kanssa mahdollisesta konserttikiertueesta vuosille 2024 ja 2025. 

Vuonna 2024 julkistettiin, että D’Mile on mukana Marsin albumin tuotannossa. Seuraavana vuonna D’Mile vahvisti tiedon.

Vuonna 2025 Andrew Watt ja Andrew Wyatt kertoivat työskennelleensä Marsin kanssa. 

## Julkaisu ja markkinointi
Mars ilmoitti X-palvelussa 5. tammikuuta 2026, että hänen uusi albuminsa olisi valmis. Ensimmäinen single ”I Just Might” julkaistiin 9. tammikuuta 2026. Marsin on määrä lähteä The Romantic Tour -kiertueelle huhtikuussa 2026 ja se sisältää 71 konserttia Euroopassa ja Pohjois-Amerikassa. Kiertue on hänen ensimmäinen stadionkiertue.

Albumi julkaistiin kolmessa eri vinyyliformaatissa. 16. helmikuuta Mars julkisti albumin kappalelistan. 

## Vastaanotto
### Arvosteluja
* AllMusic: 
* *[[The Guardian]]*: 
* *[[Helsingin Sanomat]]: 
* *NME*: 
* *Pitchfork*: 5.8/10
* *Rolling Stone*: 

=== Kaupallinen menestys ===
*The Romantic* debytoi Yhdysvaltain [[Billboard 200]] -listan ykkössijalla myytyään ensimmäisellä viikolla 186 000 kappaletta. Albumista tuli Marsin toinen listaykkönen Yhdysvalloissa. Kaikki albumin kappaleet nousivat [[Billboard Hot 100]] -listalle ja ensimmäinen single ”I Just Might” palasi ykköspaikalle kolmanneksi viikoksi, toinen single ”[[Risk It All]]” debytoi listan neljännellä sijalla.

[[Britannian albumilista]]lla *The Romantic* debytoi sijalla kolme. Sen edellä olivat [[Gorillaz]]in *The Mountain* ja [[Olivia Dean]]in *The Art of Loving*. Julkaisu oli Marsin viides kymmenen parhaan joukkoon päässyt albumi. Australian [[ARIA Charts|ARIA albumilistalla]] *The Romantic* nousi sijalle kaksi. [[Suomen virallinen lista|Suomen virallisella listalla]] albumi nousi sijalle 11.

== Kappaleet ==
Kaikki kappaleet ovat tuottaneet Bruno Mars ja D’Mile. 

*'Huomautukset'''
* ”Cha Cha Cha” sisältää samplen kappaleesta ”Slow Motion”, jonka ovat kirjoittaneet Terius Gray ja James Tapp Jr. sekä esittänyt Juvenile.

## Lähteet
Korean kansallismuseo

**Korean kansallismuseo** (, lyhennys **NMK**), on kansallismuseo Etelä-Koreassa. Se on maan suurin museo, ja museon päätoimipaikka sijaitsee  Soulissa. Korean kansallismuseossa vieraili vuonna 2024 yhteensä 3,79 miljoonaa kävijää ja se kuului maailman kymmenen suosituimman museon joukkoon. 

Vuonna 1945 perustetun museon nykyinen, Soulin keskivaiheilla, Yongsanin suuralueella sijaitseva päärakennus avattiin lokakuussa 2005. Rakennus on kookas, lattiapinta-alaa on 138&nbsp;156,25 neliömetriä. Museon kokoelmiin kuuluu yli 310&nbsp;000 nimikettä. Pysyvän kokoelman nimikkeistä runsas 12&nbsp;000 pidetään esillä. Päätoimipisteen ohella museolla on useita muita toimipaikkoja.

Korean kansallismuseolla on ollut huomattava merkitys korealaisen kansallisuusaatteen muotoutumiselle. Kolonialismia aiemmin kokenut Etelä-Korea on esimerkiksi nationalistisen presidentin Park Chung Heen hallintovuosina turvannut kansallismuseon avulla kansallista identiteettiään.

Kansallismuseoon pääsee esimerkiksi Soulin metron linjalla 4 tai Jungang-linja, ajamalla Ichonin metroasemalle. Sieltä on noin 500 metrin kävelymatka kansallismuseoon.


Nationalmuseum Korea Exterior.jpg|Korean kansallismuseon päärakennusta ympäristöineen Soulin Yongsanin suuralueella.
동부이촌동 국립중앙박물관 공사현장 (1999.10).jpg|Ilmakuva rakennustöistä (1999) havainnollistaa mittavan, punaisena erottuvan kansallismuseorakennuksen sijaintia ja ympäristöä Soulin keskeisellä Yongsanin suuralueella.
Seoul-National.Museum.of.Korea-04.jpg|Sisänäkymää kansallismuseon päärakennuksesta.
Korea-Seoul-National Museum Gyeongcheonsa Pagoda 0187&8-06.jpg|Kansallismuseon aulaan sijoitettu Gyeongcheonsan pagoda on kivestä rakennettu, 10-kerroksinen pagoda.
Korea-Silla kingdom-Gold crown from Hwangnam Daechong-No.191-01D.jpg|Kultainen kruunu Korean niemimaan Sillan valtakunnan ajalta lukeutuu Etelä-Korean kansallisarteisiin.
Children Museum 10 (18003916714).jpg|Kansallismuseon Lasten museon klassikkoaiheisen *Seonbi meni Geumgangsanin vuorille* -teemanäyttelyn aluetta (6/2015).


## Lähteet

## Aiheesta muualla

* National Museum of Korea  (koreatodo.com)
* Korean kansallismuseon kokoelmien esittelyä (Google Arts & Culture)
Supernova 2020

**Supernova 2020** oli Latviassa järjestetty laulukilpailu, jossa valittiin Latvian edustaja Eurovision laulukilpailuun 2020. Kilpailu pidettiin avoimena sävellyskilpailuna, johon lähetettiin 126 kappaletta. Lähetetyistä ehdotuksista 26 valittiin koe-esiintymisiin, joiden perusteella valittiin yhdeksän finalistia. Finalistit julkaistiin 16. tammikuuta.

Finaali pidettiin 8. helmikuuta. Finaalissa voittaja valittiin online-äänestyksen ja puhelinäänestyksen yhdistelmällä. Kilpailun voitti Samanta Tīna kappaleella "Still Breathing". Eurovision laulukilpailu kuitenkin peruttiin myöhemmin koronaviruspandemian takia.

## Tulos
### Koe-esiintymiset
Koe-esiintymisiin päässeistä 26 kappaleesta yhdeksän valittiin finaaliin.

### Finaali
Finaali kilpailtiin 8. helmikuuta. Finaalia seurasi 129 600 katsojaa.

## Lähteet
*
*http://natfinals.50webs.com/10s_20s/Latvia2020.html

### Viitteet
Eŋiltšek

**Eŋiltšek** () on kylä Ysyk-Kölin alueen Ak-Suun piirin Kydyr-Aken maalaiskunnassa Kirgisiassa. Se sijaitsee Sary-Žaz- ja Eŋiltšekjokien laaksojen yhtymäkohdassa 130 kilometriä piirin keskuksesta Ak-Suusta kaakkoon. Kylässä oli arviolta 141 asukasta vuonna 2025.

Kiinan rajan lähellä 2&nbsp;500 metrin korkeudessa sijaitseva Eŋiltšek oli vuonna 1979 676 asukkaan kylä, jossa asui lähinnä geologeja ja karjanhoitajia. Neuvostoliiton loppuaikoina sinne päätettiin sijoittaa Sary-Žazin kaivoskombinaatti, jonka oli tarkoitus tuottaa tinaa, volframia, molybdeenia ja muita värimetalleja. Kombinaatin työntekijöiden asuinpaikaksi rakennettiin vuosina 1980–1989 yli 20&nbsp;000 asukkaan kaupunki, joka hylättiin Neuvostoliiton hajoamisen jälkeen.

Kylän asukkaat saavat elantonsa karjanhoidosta ja matkailusta. Sen vieressä sijaitseva aavekaupunki houkuttelee kävijöitä maailmanlopun jälkeisellä tunnelmallaan. Autiot kerrostalot ovat säilyneet hyvin, koska niitä ei koskaan ehditty asuttaa. Kylän lähellä on kuumia lähteitä ja kauempana Eŋiltšekin laakson yläosassa jäätiköitä, Mertsbaherin järvi ja 6&nbsp;995 metriä korkea Kan-Teŋirin vuori.

## Lähteet
Katalonian ralli 2017

**Katalonian ralli 2017** (virallisesti *53. RallyRACC Catalunya - Costa Daurada*) oli rallin maailmanmestaruussarjan kilpailu kaudella 2017. Kilpailu järjestettiin 6.&ndash;8. lokakuuta 2017 ja sen keskuspaikka oli Saloussa Kataloniassa. Kilpailussa oli 19 erikoiskoetta, joiden yhteispituus oli  ja rallin kokonaispituus oli .

## Tulokset

## Lähteet
Lohikäärmeen kynnet

**Lohikäärmeen kynnet** () on Kingsley Amisin (salanimellä Robert Markham) kirjoittama James Bond -romaani. Se on ensimmäinen Ian Flemingin kuoleman jälkeen julkaistu Bond-teos. Romaani on julkaistu vuonna 1968.

Flemingin romaaneihin verrattuna Amis tuo teoksessaan enemmän esille aikakauden poliittista ilmapiiriä. Tarinassa nostetaan aiempaa enemmän esille länsimaiden ja Neuvostoliiton välisten suhteiden kehitystä sekä Kiinan kansainvälisen vaikutusvallan kasvua. Myös kirjan Bond-tyttö Adriane Alexandrou kannattaa kommunisteja, ja työskentelee Neuvostoliiton puna-armeijan sotilastiedustelu GRU:n Ateenan osastolla. Lisäksi Amis sisällytti romaaniinsa Flemingiä enemmän väkivaltaa sekä käytti seksuaalisesti suorempaa kieltä.

## Juoni
James Bond on pelaamassa golfia esikuntapäällikkö Bill Tannerin kanssa, kun samaan aikaan aurinkolasipäinen mies tarkkailee heitä hieman kauempaa. Golfin jälkeen Bond ajaa autollaan tapaamiseen M:n luo, eikä huomaa häntä varjostavaa autoa. Saavuttuaan perille Bondin yllättää mies, joka uhkaa häntä Luger-pistoolilla. Bond ohjataan asunnon toiseen kerrokseen, jossa M on huumattuna. Roistot yrittävät huumata myös Bondin kidnappausta varten, mutta hän onnistuu tappelun jälkeen pakenemaan roistoilta ennen kuin menettää tajuntansa. M jää kuitenkin roistojen vangiksi. Seuraavana päivänä tappelussa kuolleelta roistolta löytyy lompakosta paperilappu, joka sisältää kreikkalaisia nimiä ja puhelinnumeroita. Nämä johdattavat Bondin Ateenaan pelastamaan M:ää kidnappaajilta. Kaupungissa Bond tapaa nuoren kreikkalaisen naisen nimeltä Adriane Alexandrou, jonka kanssa hän alkaa selvittämään kidnappausta. He pääsevät lopulta kidnappauksesta vastuussa olevan eversti Sunin jäljille Egeanmeren saaristossa.

## Muuta
Vuoden 1999 Bond-elokuvaan Kun maailma ei riitä otettiin vaikutteita Lohikäärmeen kynnet -romaanista, ja M:n kidnappaus on yksi elokuvan keskeisiä juonenkäänteitä. Vuoden 2002 elokuvan Kuolema saa odottaa päävastustajan nimenä taas suunniteltiin alunperin käytettävän eversti Sunia. Korkeiden tekijänoikeusmaksujen takia nimi kuitenkin muutettiin eversti Tan-Sun Mooniksi. Lisäksi vuoden 2015 Bond-elokuvan Spectre kidutuskohtaukseen on otettu vaikutteita Lohikäärmeen kynnet -romaanissa nähdystä kidutuksesta. 

## Lähteet
Katalonian ralli 2018

**Katalonian ralli 2018** (virallisesti *54. RallyRACC Catalunya-Costa Daurada*) oli rallin maailmanmestaruussarjan kilpailu kaudella 2018. Kilpailu järjestettiin 25.&ndash;28. lokakuuta 2018 ja sen keskuspaikka oli Saloussa Kataloniassa. Kilpailussa oli 18 erikoiskoetta, joiden yhteispituus oli  (suunniteltu pituus oli ) ja rallin kokonaispituus oli .

## Tulokset

## Lähteet
Carl Rupert Nyblom

**Carl Rupert Nyblom** (29. maaliskuuta 1832 Tukholma – 30. toukokuuta 1907) oli ruotsalainen runoilija. Hän toimi Uppsalan yliopiston estetiikan sekä kirjallisuus- ja taidehistorian professorina vuosina 1867–1897 ja oli Ruotsin akatemian jäsen vuodesta 1879.

Tieteellisten julkaisujen ja runojen ohella Nyblom julkaisi käännöksiä, muun muassa William Shakespearen sonetteja.

## Julkaisuja
* *Dikter* (1860)
* *Nya dikter* 81865)
* *Om innehåll och form i konsten* (1866)
* *Estetiska studier* (I-II, 1873–1874)
* *Skönhetslärans hufvudbegrepp* (1893)
* *En sjuttioårings minnen* (1908)

## Lähteet

## Aiheesta muualla
Rashidi Kawawa

**Rashidi Mfaume Kawawa** (27. helmikuuta 1926 – 31. joulukuuta 2009) oli tansanialainen poliitikko, joka toimi Tanganyikan toisena pääministerinä 22. tammikuuta 1962 – 9. joulukuuta 1962 ja Tansanian ensimmäisenä pääministerinä 17. helmikuuta 1972 – 13. helmikuuta 1977.

Kawawa toimi myös useissa muissa hallituksen tehtävissä, kuten paikallishallinto- ja asuntoministerinä TANU-hallituksessa, salkuttomana ministerinä, varapresidenttinä, toisena varapresidenttinä ja puolustusministerinä, jolloin hän oli keskeisessä roolissa Tansanian puolustusvoimien perustamisessa. Ministeritehtäviensä lisäksi Kawawa toimi Nachingwean ja myöhemmin Liwalen vaalipiirien parlamentin jäsenenä vuosina 1965–1985. Samalla hän oli hallitsevan Chama Cha Mapinduzi  (CCM) -puolueesssa pääsihteerinä vuonna 1980 ja varapuheenjohtajana vuonna 1982. Hän oli myös CCM:n keskuskomitean pysyvä jäsen.

## Lähteet

## Aiheesta muualla
Anna Katarina

**Anna Katarina von Brandenburg** (; 26. kesäkuuta 1575 – 29. maaliskuuta 1612) oli Tanskan ja Norjan kuningatar vuosina 1597–1612. Hänen puolisonsa oli kuningas Kristian IV. He saivat yhdessä kuusi lasta, joista kolme kuoli nuorena. Aikuiseksi selvinneiden joukossa oli tuleva kuningas Fredrik III. Anna Katarinasta tiedetään hyvin vähän.

## Lähteet

## Aiheesta muualla
Katalonian ralli 2021

**Katalonian ralli 2021** (virallisesti *56. RallyRACC Catalunya-Costa Daurada - Rally de Espana*) oli rallin maailmanmestaruussarjan kilpailu kaudella 2021. Kilpailu järjestettiin 14.&ndash;17. lokakuuta 2021 ja sen keskuspaikka oli Saloussa Kataloniassa. Kilpailussa oli 17 erikoiskoetta, joiden yhteispituus oli  ja rallin kokonaispituus oli .

## Tulokset
} Nikolay Gryazin
|  Konstantin Aleksandrov
| Škoda Fabia Rally2 evo
| align="right"| 2:44.17,7
| align="right"| +10.05,9
|-
!colspan=7|Lähde: 
|-
|}

## Lähteet
Mille Johansson

**Mille Johansson** on ruotsalainen ralliautoilija, joka kilpailee rallin MM-sarjassa. Johansson voitti Junior WRC -sarjan mestaruuden kaudella 2025 ja kilpailee kaudella 2026 WRC2-sarjassa. Johansson on ajanut kartanlukijansa Johan Grönvallin kanssa aiemmin rallin EM-sarjassa ja Italian sorarallisarjassa.

## Lähteet
Shanghain itäinen museo

**Shanghain itäinen museo** (), on Shanghain museon vuosina 2023–2024 asteittain avattu uudisrakennus ja muinaisen Kiinan taidetta esittelevä maailmanluokan museo Kiinan Shanghaissa, Pudongin alueella.  Shanghain itäisessä museossa vieraili vuonna 2024 yhteensä 4,23 miljoonaa kävijää ja se kuului maailman kymmenen suosituimman museon joukkoon. 

Museorakennus on kahdeksankerroksinen ja pinta-alaltaan mittava (113&nbsp;200 neliömetriä). Yksittäisille kävijöille museo avautui täysin marraskuussa 2024. Vierailijoille tehdään turvatarkastus ja heidän on esitettävä henkilötodistus (passi). Englanninkielisiä audio-opastelaitteita on vuokrattavissa. 

Shanghain itäisen museon peruskokoelmaa esitellään 13 eri teemagallerian kautta.

Museo on saavutettavissa esimerkiksi Shanghain metrolla tai kaupungin linja-autolinjoja käyttämällä. Metrolinja 2 (Shanghain tiede- ja teknologiamuseon asema, uloskäynti 8), 4 (Pudian lun asema, uloskäynti 2) ja 6 (Pudian lun asema, uloskäynti 1) ovat eräitä vaihtoehtoja. 


Shanghai Meseum East hall.jpg|Museon tiloja museon ollessa tyhjillään.
The Bronze Gallery, Shanghai Museum East (20251026164213).jpg|Kokoelmat on järjestetty teemagallerioiksi, esimerkkinä sisäänkäynti Pronssigalleriaan.

## Lähteet

## Aiheesta muualla

* Pitkä, realistisesti hälyinen 4k-video kiertokäynnistä museoon (ilman selostusta) (youtube.com)
Kansalaispuolue (Tanska)

**Kansalaispuolue** () on tanskalainen vuonna 2024 perustettu oikeistopopulistinen puolue. Sen puheenjohtaja ja perustaja on Lars Boje Mathiesen, joka kuului aiemmin Nye Borgerlige -puolueeseen. Kansalaispuolue sai vuoden 2026 kansankäräjävaaleissa 2,1 prosenttia äänistä ja neljä paikkaa.

Kansalaispuolue yhdistää ideologiassaan markkinaliberalismia ja maahanmuuttovastaisuutta. Se haluaa myös lopettaa ”ilmastohysterian”. Vuoden 2026 vaaleissa monet sen ehdokkaista olivat entisiä edistyspuolueen tai kansanpuolueen poliitikkoja.

## Lähteet

## Aiheesta muualla
* Puolueen verkkosivut
Trond Kvernstrøm

**Trond Håndlykken** **Kvernstrøm** (s. 1966) on norjalainen televisiotuottaja ja mediayrittäjä. Hän on ollut mukana televisiotuotannoissa, kuten *Idol*, *[[Skal vi danse]]*, *Senkveld med Thomas og Harald*, *Norske Talenter* ja *Ikke lov å le på hytta* . Hän on toiminut TV2:n johtotehtävissä vuodesta 2014.

Kvernstrøm työskenteli TVNorgella vuosina 1988–1994 ja Nordisk Film Norwaylla vuosina 1995–2000. Vuonna 2002 hän perusti tuotantoyhtiö Monsterin yhdessä Olav Øenin kanssa. Vuonna 2014 hän siirtyi TV 2 -konsernin johtajaksi vastuualueenaan mediatalo TV 2:n kaikki mainoskanavat.  

Vuonna 2017 hän perusti tuotantoyhtiö The Oslo Companyn (TOC) yhdessä Christian Steenin kanssa.

Kvernstrøm on tuottanut ohjelmia, kuten *Idol*, *[[Skal vi danse]]*, *Isdans*, Nordic Music Awards, *Senkveld med Thomas og Harald*, *Norske Talenter*, *Ikke lov å le på hytta* ja palkintojenjakotilaisuus Gullruten. 

Hänelle myönnettiin vuoden ammattilaispalkinto vuoden 2004 Gullruten-kilpailussa, ja Kampanje -lehti nimesi hänet "Vuoden medianimeksi" vuonna 2013.

## Lähteet